આ ગ્રૂપે એવું સૂચન કર્યું છે કે બાળકોને મારવાને બદલે તેમના ટીવી જોવાનો સમય ઘટાડી દેવો જોઈએ. જોકે બીજા કેટલાંક અભ્યાસમાં એવું પણ દર્શાવાયું છે કે જે બાળકોએ માતા-પિતાની થપ્પડ ખાધી હશે તેઓ તંદુરસ્ત બન્યાં તેવા પણ દાખલા છે. પરંતુ છેલ્લા બે દાયકામાં થયેલા અભ્યાસમાં સંખ્યાબંધ પુરાવાઓ સાંપડયાં છે કે માર મારવાને કારણે બાળકોમાં આક્રમકતાની ભાવના વિકસે છે અને તેઓ બળવાખોર બને છે. આ પહેલાના પણ અભ્યાસમાં એવું દર્શાવાયું હતું કે બાળકોને અપાતી શારીરિક સજાને કારણે તેમના માનસમાં પરિવર્તન આવે છે. બાળકના મગજમાં ગ્રે મેટરનું પ્રમાણ ઘટતાં સ્ટ્રેટ હોર્મોનનો વધારો થાય છે. એકેડમી ઓફ પીડિયાટ્રિક્સની સ્ટડીમાં એવું પણ જણાવાયું છે કે થપ્પડ મારવાના લાંબા ગાળાના પરિણામોમાં આપઘાતની વૃત્તિ, માદક દ્રવ્યોનું બંધાણ અને ગુસ્સો સામેલ છે. એકેડમીએ એવી પણ ચેતવણી ઉચ્ચારી છે કે માતા-પિતાઓએ તેમના બાળકો સાથે મૌખિક ગાળાગાળી ન કરવી જોઈએ. બાળકની સાથે મોખિક ગાળાગાળી કે નજીવી વાતે તેમના પર ગુસ્સે થવું માતા-પિતાને ભારે પડી શકે છે.